ระเบียบเทศบาลนครปากเกร็ดระเบียบเทศบาลนครปากเกร็ดว่าด้วยข้อมูลข่าวสารของราชการพ.ศ. ๒๕๕๒[๑] โดยที่เป็นการสมควรปรับปรุงระเบียบเทศบาลนครปากเกร็ดว่าด้วยข้อมูลข่าวสารของราชการเพื่อให้การบริการการจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของเทศบาลนครปากเกร็ดเป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐอาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบกับข้อ ๔แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการ ลงวันที่ ๗พฤษภาคม ๒๕๔๒ เรื่อง การเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารประกอบกับมาตรา ๔๘ เตรส แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมโดย(ฉบับที่ ๑๒) พ.ศ. ๒๕๔๖เทศบาลนครปากเกร็ดจึงวางระเบียบว่าด้วยข้อมูลข่าวสารของราชการไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลนครปากเกร็ดว่าด้วยข้อมูลข่าวสารของราชการ พ.ศ. ๒๕๕๒ข้อ ๒ ระเบียบนี้ให้ใช้บังคับตั้งแต่วันถัดจากประกาศไว้โดยเปิดเผยณ สำนักงานเทศบาลนครปากเกร็ด เป็นต้นไปข้อ ๓ ให้ยกเลิกระเบียบเทศบาลนครปากเกร็ดว่าด้วยข้อมูลข่าวสารของราชการ พ.ศ. ๒๕๔๕บรรดาระเบียบข้อบังคับ หรือคำสั่งอื่นใดของเทศบาลนครปากเกร็ดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้หน่วยงานของรัฐ หมายความว่า เทศบาลนครปากเกร็ดข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใด ๆ และไม่ว่าจะได้จัดทำไว้ในรูปของเอกสารแฟ้ม รายงาน หนังสือ แผนผัง แผนที่ ภาพวาด ภาพถ่าย ฟิล์ม การบันทึกภาพหรือเสียงการบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือควบคุมดูแลของหน่วยงานของรัฐไม่ว่าจะเป็นข้อมูลข่าวสารเกี่ยวกับการดำเนินงานของรัฐหรือข้อมูลข่าวสารเกี่ยวกับเอกชนข้อมูลข่าวสารส่วนบุคคล หมายความว่า ข้อมูลข่าวสารที่เกี่ยวกับสิ่งเฉพาะตัวของบุคคลเช่น การศึกษา ฐานะการเงิน ประวัติสุขภาพ ประวัติอาชญากรรม หรือประวัติการทำงานบรรดาที่มีชื่อของผู้นั้นหรือมีหมายเลข รหัสหรือสิ่งบอกลักษณะอื่นที่ทำให้รู้ตัวผู้นั้นได้ เช่น ลายพิมพ์นิ้วมือ แผ่นบันทึกลักษณะเสียงของคนหรือรูปถ่ายและให้หมายความร่วมถึงข้อมูลข่าวสารเกี่ยวกับสิ่งเฉพาะตัวของผู้ที่ถึงแก่กรรมแล้วด้วยเจ้าหน้าที่ของรัฐ หมายความว่าผู้ซึ่งปฏิบัติงานให้แก่หน่วยงานรัฐคนต่างด้าว หมายความว่าบุคคลธรรมดาที่ไม่มีสัญชาติไทยและไม่มีถิ่นที่อยู่ในประเทศไทยและนิติบุคคล ดังต่อไปนี้(๑)บริษัทหรือห้างหุ้นส่วนที่มีทุนเกินกึ่งหนึ่งเป็นคนต่างด้าวใบหุ้นชนิดออกให้แก่ผู้ถือให้ถือว่าใบหุ้นนั้นคนต่างด้าวเป็นผู้ถือ(๒)สมาคมที่มีสมาชิกเกินกึ่งหนึ่งเป็นคนต่างด้าว(๓)สมาคมหรือมูลนิธิที่มีวัตถุประสงค์เพื่อประโยชน์ของคนต่างด้าว(๔)นิติบุคคลตาม (๑) (๒) (๓)หรือนิติบุคคลอื่นใดที่มีผู้จัดการหรือกรรมการเกินกึ่งหนึ่งเป็นคนต่างด้าวนิติบุคคลตามวรรคหนึ่งถ้าเข้าไปเป็นผู้จัดการหรือกรรมการ สมาชิกหรือมีทุนในนิติบุคคลอื่นให้ถือว่าผู้จัดการ หรือกรรมการ หรือสมาชิกหรือเจ้าของทุนดังกล่าวเป็นคนต่างด้าวข้อ ๕ ให้นายกเทศมนตรีรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบให้นายกเทศมนตรีมีอำนาจตีความและวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารเทศบาลนครปากเกร็ด ข้อ๖[๒]ให้มีคณะกรรมการข้อมูลข่าวสารเทศบาลนครปากเกร็ดประกอบด้วย๑. นายกเทศมนตรี ประธานกรรมการ๒. ปลัดเทศบาล กรรมการ๓. รองปลัดเทศบาล กรรมการ๔. หัวหน้าสำนักปลัดเทศบาล กรรมการ๕. ผู้อำนายการสำนักการช่าง กรรมการ๖. ผู้อำนวยการสำนักการคลัง กรรมการ๗. ผู้อำนวยการกองการศึกษา กรรมการ๘. ผู้อำนวยการกองสวัสดิการสังคม กรรมการ๙. ผู้อำนวยการกองการสาธารณสุขและสิ่งแวดล้อม กรรมการ๑๐. ผู้อำนวยการกองทะเบียนราษฎรและบัตรประจำตัวประชาชน กรรมการ๑๑. ผู้อำนวยการกองวิชาการและแผนงาน กรรมการ๑๒. หัวหน้าฝ่ายนิติการ กรรมการและเลขานุการ๑๓. หัวหน้างานบริการและเผยแพร่วิชาการ ผู้ช่วยเลขานุการ๑๔. หัวหน้างานธุรการ กองวิชาการและแผนงาน ผู้ช่วยเลขานุการข้อ ๗ ให้คณะกรรมการข้อมูลข่าวสารเทศบาลนครปากเกร็ดมีอำนาจหน้าที่ดังต่อไปนี้(๑)กำหนดมาตรการเกี่ยวกับการบริหาร การจัดระบบการขอการอนุญาตและการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์ การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการ(๔)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๕)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๖)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ(๘)ให้มีอำนาจหน้าที่ในการวินิจฉัยข้อมูลข่าวสารที่มีการเสนอต่อคณะกรรมการว่าข้อมูลข่าวสารดังกล่าว ควรเปิดเผยหรือไม่ควรเปิดเผย(๙)เชิญบุคคลใดมาสอบถามหรือชี้แจงให้ความเห็นเกี่ยวกับข้อมูลข่าวสาร(๑๐)ดำเนินงานอื่นใดตามพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๘ การประชุมคณะกรรมการข้อมูลข่าวสารเทศบาลนครปากเกร็ดต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการหรือรองประธานกรรมการไม่มาประชุมหรือไม่อยู่ในที่ประชุม ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งมีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้นำความในข้อ ๘มาใช้บังคับการประชุมคณะอนุกรรมการหรือคณะทำงานที่คณะกรรมการข้อมูลข่าวสารเทศบาลนครปากเกร็ดแต่งตั้งโดยอนุโลมด้วยข้อ ๑๐ มติของคณะกรรมการข้อมูลข่าวสารเทศบาลนครปากเกร็ดต้องได้รับความเห็นชอบจากนายกเทศมนตรีก่อนจึงจะดำเนินการตามมตินั้นหมวด ๒การจัดระบบข้อมูลข่าวสาร ข้อ ๑๑ ให้ส่วนราชการในเทศบาลนครปากเกร็ดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่น และระเบียบของราชการข้อ ๑๒ ในการดำเนินงานตามข้อ ๑๑ให้ส่วนราชการในเทศบาลนครปากเกร็ด จัดให้มีเจ้าหน้าที่เพื่อควบคุมดูแล ตรวจสอบติดตาม และประสานงานในการดำเนินงานดังกล่าว ให้เป็นไปด้วยความเรียบร้อยรวมทั้งรับผิดชอบในการพิจารณาให้บริการข้อมูลข่าวสารอื่น ๆที่อยู่ในความครอบครองหรือควบคุมดูแลหมวด ๓การขอข้อมูลข่าวสารและการอนุญาต ข้อ ๑๓ ให้หน่วยงานของรัฐ ข้าราชการพนักงานหรือลูกจ้าง ของหน่วยงานของรัฐหรือบุคคลที่ประสงค์จะเข้าตรวจดูศึกษาค้นคว้า หรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผล และความจำเป็นต่อนายกเทศมนตรีนครปากเกร็ดหรือผู้มีอำนาจอนุญาตสำหรับกรณีจำเป็นหรือเร่งด่วนอาจขอด้วยวาจา หรือทางโทรสารก็ได้ โดยให้แจ้งชื่อตำแหน่งและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้เว้นแต่กรณีการมีคำสั่งให้เปิดเผยข้อมูลข่าวสารตามมาตรา ๑๕พระราชบัญญัติข้อมูลข่าวสาร พ.ศ. ๒๕๔๐ เป็นการทั่วไป หรือเฉพาะแก่บุคคลใดให้เป็นอำนาจของนายกเทศมนตรี หรือปลัดเทศบาลข้อ ๑๔ ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๑๕ วิธีการปฏิบัติในการขอเข้าตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการพ.ศ. ๒๕๔๐ กำหนดไว้หมวด ๔การบริการข้อมูลข่าวสาร ข้อ ๑๖ ให้ส่วนราชการในเทศบาลนครปากเกร็ด รวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้ว และอยู่ในความรับผิดชอบเพื่อเผยแพร่ ตรวจดูและศึกษาค้นคว้า ตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของ คณะกรรมการข้อมูลข่าวสารเทศบาลนครปากเกร็ดข้อ ๑๗ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๖ โดยอนุโลม เว้นแต่เป็นเรื่องลับตามระเบียบว่าด้วยการรักษาความลับของทางราชการพ.ศ. ๒๕๔๔ หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารหรือผู้มีอำนาจอนุญาตตามข้อ ๑๓ วรรคสาม เห็นว่าเป็นเรื่องที่ไม่ต้องเปิดเผยข้อ ๑๘ การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามคณะกรรมการข้อมูลข่าวสารเทศบาลนครปากเกร็ดกำหนดและตามประกาศคณะกรรมการข้อมูลข่าวสารของราชการ เรื่องการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการการพิจารณายกเว้นหรือลดอัตราค่าธรรมเนียมและค่าใช้จ่ายเป็นการเฉพาะกรณี จะคำนึงถึงการช่วยเหลือผู้มีรายได้น้อยประกอบด้วยก็ได้ทั้งนี้ให้อยู่ในดุลยพินิจของนายกเทศมนตรีหรือผู้ซึ่งนายกเทศมนตรีมอบหมายการรับรองสำเนาข้อมูลข่าวสารตามวรรคหนึ่งให้พนักงานเทศบาลที่รับผิดชอบข้อมูลข่าวสารนั้นตั้งแต่ระดับ๒ หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัว ชื่อสกุลและตำแหน่งตลอดจนวัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๑๙ รายได้จากการเรียกเก็บค่าธรรมเนียมตามข้อ๑๘ ให้ถือว่าเป็นรายได้ของเทศบาลนครปากเกร็ดข้อ ๒๐ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ ให้ผู้อำนวยการกองหรือเทียบเท่าผู้อำนวยการกองขึ้นไปเป็นผู้พิจารณาอนุญาตข้อ ๒๑ การบริการข้อมูลข่าวสารให้ดำเนินการจัดหาข้อมูลข่าวสารนั้นให้แก่ผู้ขอภายในเวลาอันสมควรเว้นแต่ผู้นั้นขอจำนวนมากหรือบ่อยครั้งโดยไม่มีเหตุอันสมควรหมวด ๕สถานที่บริการข้อมูลข่าวสาร ข้อ ๒๒ ให้จัดตั้งศูนย์ข้อมูลข่าวสารของเทศบาลนครปากเกร็ดขึ้นอยู่ในความรับผิดชอบควบคุมดูแลของกองวิชาการและแผนงานเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการให้ศูนย์บริการข้อมูลข่าวสารเทศบาลนครปากเกร็ดมีหน้าที่เพิ่มเติม ดังต่อไปนี้(๑)ให้จัดทำสมุดทะเบียนสำหรับผู้เข้ามาตรวจดูข้อมูลข่าวสารที่แสดงไว้เพื่อเป็นหลักฐานของทางราชการ(๒)ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลนครปากเกร็ดและข้อมูลข่าวสารที่ดำเนินการเสร็จแล้ว(๓)เป็นศูนย์ประสานงานกับหน่วยงานในเทศบาลนครปากเกร็ด เพื่อให้บริการข้อมูลข่าวสาร(๔)จัดทำรายงานเกี่ยวกับการให้บริการข้อมูลข่าวสารตามระเบียบนี้เสนอผู้บริหารท้องถิ่นอย่างน้อยปีละ ๑ ครั้งให้แต่ละส่วนราชการในสำนักงานเทศบาลนครปากเกร็ดรวบรวมและจัดส่งข้อมูลข่าวสารต่าง ๆ ให้ศูนย์บริการข้อมูลข่าวสารของเทศบาลนครปากเกร็ดและมีหน้าที่ตามวรรคสาม (๑) (๒) (๓) (๔) ในส่วนที่เกี่ยวข้องกับงานที่รับผิดชอบด้วยข้อ ๒๓ ศูนย์ข้อมูลข่าวสารของเทศบาลนครปากเกร็ดตั้งอยู่ที่บริเวณ ชั้น ๖ สำนักงานเทศบาลนครปากเกร็ด ถนนแจ้งวัฒนะ ตำบลปากเกร็ดอำเภอปากเกร็ด จังหวัดนนทบุรี รหัสไปรษณีย์ ๑๑๑๒๐ หรือติดต่อที่หมายเลขโทรศัพท์ ๐๒๙๖๐ ๙๗๐๔ - ๑๔ ต่อ ๖๐๖ ไปรษณีย์อิเล็กทรอนิกส์ และสามารถเข้าตรวจดูข้อมูลข่าวสารทาง Internet ได้ที่เว็บไซต์www.pakkretcity.go.thประกาศ ณ วันที่ ๑๘สิงหาคม พ.ศ. ๒๕๕๒วิชัย บรรดาศักดิ์นายกเทศมนตรีนครปากเกร็ด[เอกสารแนบท้าย]๑. บัญชีอัตราค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการ๒. แบบคำขอข้อมูลข่าวสาร(ดูข้อมูลจากภาพกฎหมาย)ระเบียบเทศบาลนครปากเกร็ดว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๕๙[๓]ข้อ๒ ระเบียบนี้ให้ใช้บังคับตั้งแต่วันถัดจากประกาศไว้โดยเปิดเผยณ สำนักงานเทศบาลนครปากเกร็ด เป็นต้นไปข้อ๓ บรรดาระเบียบ ข้อบังคับหรือคำสั่งอื่นใดของเทศบาลนครปากเกร็ดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๕ ให้นายกเทศมนตรีรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบให้นายกเทศมนตรีมีอำนาจตีความและวินิจฉัยสั่งการตามที่เห็นสมควรปริยานุช/ผู้จัดทำ๒๗ พฤศจิกายน ๒๕๕๒นันท์นภัสร์/ตรวจ๒๗ พฤศจิกายน ๒๕๕๒วริญา/ปรับปรุง๑๙ พฤษภาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๖๘ ง/หน้า ๑/๑๘ พฤศจิกายน ๒๕๕๒[๒] ข้อ ๖แก้ไขเพิ่มเติมโดยระเบียบเทศบาลนครปากเกร็ด ว่าด้วยข้อมูลข่าวสารของราชการ(ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนพิเศษ ๑๐๖ ง/หน้า ๘/๑๑ พฤษภาคม ๒๕๕๙